Падымаемся на другі паверх і трапляем у актавую залу. Няўжо вольная? Значыць, пашанцавала: тут кожны дзень калі не канцэрт, то рэпетыцыі. Ціхутка праходзім направа. Навошта такая перасцярога? Тут знаходзіцца рэктарат, а ў самым канцы калідора — спартыўная зала (таму на фізкультуру нашыя студэнты ніколі не спазняюцца!). Дарэчы, на два паверхі ніжэй — нядаўна адрамантаваны басейн, дзе можна і паплаваць, і аквааэробікай пазаймацца.